stanford-oval/wikipedia huggingface dataset:
גרמלינס: הסודות של המוגוואי

| --- | --- |

 מבוסס על:  גרמלינס
 סוגה:  אנימציה, קומדיה, פנטזיה
 יוצרים:  Amblin Television האחים וורנר הנפשה
 ארץ מקור:  ארצות הברית 
 שפות:  אנגלית 
 מספר עונות:  1
 מספר פרקים:  10
 הפקה
 אורך פרק:  22 דקות
 שידור
 רשת שידור:  Cartoon Network Max
 תקופת שידור מקורית:  23 במאי 2023 – הווה
 קישורים חיצוניים
 דף התוכנית ב-IMDb
 
גרמלינס: הסודות של המוגוואי (באנגלית: Gremlins: Secrets of the Mogwai) היא סדרת טלוויזיה מונפשת אמריקאית, המשמשת כפריקוול לסרט "גרמלינס" משנת 1984 וההמשכון שלו "גרמלינס 2". הסדרה מתרחשת בשנחאי של שנות ה-20, מזרח סין, ומספרת איך סם ווינג בן ה-10 פגש את גיזמו, מוגוואי צעיר. הסדרה נכתבה והופקה על ידי צה צ'ון. סטיבן ספילברג, דאריל פרנק, ג'סטין פאלווי, סם ריסטר וברנדן היי משמשים גם כמפיקים בפועל, עם ג'ו דנטה (במאי סרטי גרמלינס) כמפיק יועץ. בפברואר 2021, לקראת שידור הבכורה של הסדרה, היא חודשה לעונה שנייה.
הפרק הראשון הוצג בבכורה עולמית בפסטיבל סרטי האנימציה הבינלאומי של אנסי ב-13 ביוני 2022, לפני שהסדרה עלתה לראשונה עם השקת מקס ב-23 במאי 2023, המורכבת מ-10 פרקים. הסדרה גם הייתה אמורה לעלות ברשת Cartoon Network כחלק מרצועת ACME Night שלהם. עם זאת, הרצועה עברה ל־Adult Swim בספטמבר 2023 לפני שזה יכול לקרות.
העונה השנייה בשם Gremlins: The Wild Batch אמורה לצאת בשנת 2024.
תקציר העלילה

הסדרה מתמקדת כיצד סם ווינג בן ה-10 פגש את מוגוואי צעיר בשם גיזמו. יחד עם גנבת רחוב מתבגרת בשם אל, סם וגיזמו יוצאים למסע מסוכן באזורים הכפריים של סין, נתקלים, ולפעמים נלחמים, במפלצות צבעוניות ורוחות מהפולקלור הסיני. במסע שלהם להחזיר את גיזמו למשפחתו ולגלות אוצר אגדי, הם נרדפים על ידי ריילי גרין, תעשיין רעב לכוח וצבאו ההולך וגדל של גרמלינים מרושעים. הסדרה גם מתעמקת ביצירת המוגוואי על ידי האלה נו'וה ואחיה פו שי.
מדבבים > מדבבים עיקריים

אייזק וואנג בתור סם וינג
מינג-נה ון בתור פונג וינג, יין
בי.די. וונג בתור הון וינג
ג'יימס הונג בתור סבא וינג
מת'יו ריס בתור ריילי גרין
איי.ג'יי. לוקאסיו בתור גיזמו, באקי, קלאם, סנוט הבן, מוגוואי מרושע
גבריאל נווה גרין בתור אל
קלווין שן בתור ראדיש
הווילנד מוריס בתפקיד תיאודורה. מוריס גילמה בעבר את דמותה של מרלה בלודסטון בסרט גרמלינס 2.
מדבבים > מדבבים נוספים

אריק באוזה בתור סבסטיאן, נוגין, סנוט
די בראדלי בייקר בתור יצור מס' 2, מוגוואי מרושע, אריה
סונגוון צ'ו כמנהל הקרקס
גריי דליסל בתור קלואו, דאקפייס, מוגוואי מרושע
זאק גליגן בתור עובד מס' 2. גליגן גילם בעבר את הבעלים המודרני של גיזמו בילי פלצר בשני סרטי גרמלינס.
קיסוקה הואשי בתור ויי
סנדרה או בתור נו'וה
רנדל פארק בתור יאו / אוד-אוד
ג'ורג' טאקי בתור נוג'ין (גרסה חכמה)
בואן יאנג כמנהל שמימי
ג'ולי נתנזון בתור וורבלר
קיונה יאנג בתור יונה מספרת עתידות
רמונה יאנג בתור פוקס ספיריט
פרסים ומועמדויות

| שנה | פרס | קטגוריה | תוצאה | מקור |
| --- | --- | --- | --- | --- |
| 2025 | פרס סאטורן | סדרת הטלוויזיה המונפשת או הספיישל הטוב ביותר | מועמדות |  |
הערות שוליים

↑  Welch, Chris (9 ביולי 2019). "WarnerMedia confirms its Netflix rival will be called HBO Max". The Verge. Vox Media. נבדק ב-9 ביולי 2019. {{cite web}}:  (עזרה)
↑  Squires, John (1 ביולי 2019). "Animated Prequel "Gremlins: Secrets of the Mogwai" Ordered to Series at WarnerMedia!". Bloody Disgusting. נבדק ב-1 ביולי 2019. {{cite web}}:  (עזרה)
↑  Evangelista, Chris (1 ביולי 2019). "'Gremlins' Prequel Animated Series Will Reveal 'Secrets of the Mogwai'". /Film. נבדק ב-1 ביולי 2019. {{cite web}}:  (עזרה)
↑  Andreeva, Nellie (1 ביולי 2019). "'Gremlins' Prequel Animated Series Officially A Go At WarnerMedia Streamer". Deadline Hollywood. Penske Media Corporation. נבדק ב-1 ביולי 2019. {{cite web}}:  (עזרה)
↑  Petski, Denise (17 בפברואר 2021). "'Gremlins' Prequel Animated Series Gets Early Season 2 Renewal By HBO Max – TCA". Deadline Hollywood. נבדק ב-17 בפברואר 2021. {{cite web}}:  (עזרה)
↑  "WarnerMedia Expands Kids & Family Offerings on Cartoon Network and HBO Max Under New Tagline Redraw Your World" (הודעה לעיתונות) (באנגלית). WarnerMedia. 17 בפברואר 2021. אורכב מ-המקור ב-17 בפברואר 2021. נבדק ב-17 בפברואר 2021. {{cite press release}}:  (עזרה)
↑  Hopewell, John (18 במרץ 2022). "'Gremlins: Secrets of the Mogwai' to World Premiere at Annecy Animation Festival (EXCLUSIVE)". Variety. נבדק ב-20 במרץ 2022. {{cite web}}:  (עזרה)
↑  Milligan, Mercedes (1 בספטמבר 2021). "WarnerMedia Kids & Family Launching 'ACME Night' Block Sept. 19". Animation Magazine. נבדק ב-1 בספטמבר 2021. {{cite web}}:  (עזרה)
↑  "'Gremlins' Star Zach Galligan, Sandra Oh, George Takei & More Join 'Secrets of the Mogwai' Guests". 22 ביולי 2022. {{cite web}}:  (עזרה)
↑  Pfeiffer, Jeff (13 באפריל 2023). "Gizmo & His Rambunctious Brethren Are Back in the Teaser for Max's Animated 'Gremlins' Prequel Series". Remind Magazine. נבדק ב-15 באפריל 2023. {{cite web}}:  (עזרה)
↑  Flook, Ray (28 באוגוסט 2023). "Adult Swim, Cartoon Network Roll Out "Checkered Past" Beginning Today". Bleeding Cool. נבדק ב-14 בדצמבר 2023. {{cite web}}:  (עזרה)
↑  Zahed, Ramin (7 ביוני 2024). "'Gremlins: The Wild Batch' S2 to Wreak Havoc on Max This Fall". Animation Magazine. נבדק ב-21 ביוני 2024. {{cite web}}:  (עזרה)
↑  Hamman, Cody (1 בספטמבר 2021). "Gremlins: Secrets of the Mogwai HBO Max series will air on Cartoon Network". JoBlo.com. נבדק ב-1 בספטמבר 2021. {{cite web}}:  (עזרה)
↑  Matt Neglia, The 2024 Saturn Award Winners, Next Best Picture, ‏2025-02-03 (באנגלית אמריקאית)
אווטאר: דרכם של המים

| --- | --- |
כרזת הסרט בעברית
כרזת הסרט בעברית
 בימוי:  ג'יימס קמרון
 הופק בידי:  ג'יימס קמרון, ג'ון לנדאו 
 תסריט:  ג'יימס קמרון, שיין סלרנו, ריק ג'פה, ג'וש פרידמן, אמנדה סילבר 
 עריכה:  ג'יימס קמרון, דיוויד ברנר, סטיבן ריבקין, ג'ון רפוה 
 שחקנים ראשיים:  סאם וורת'ינגטון   זואי סלדנה   סיגורני ויבר   סטיבן לאנג   ג'ואל מור
 מוזיקה:  סיימון פרנגלן 
 צילום:  ראסל קרפנטר 
 מדינה:  ארצות הברית ארצות הברית
 חברת הפקה:  Lightstorm Entertainment   TSG Entertainment
 חברה מפיצה:  אולפני המאה ה-20
 הקרנת בכורה:  ישראל 14 בדצמבר 2022   ארצות הברית 16 בדצמבר 2022
 משך הקרנה:  192 דק' 
 שפת הסרט:  אנגלית, נא'בית 
 סוגה:  סרט מדע בדיוני, סרט בסוגת ספרות עלילה ספקולטיבית, סרט דרמה, סרט הרפתקאות, סרט פעולה, סרט אפי 
 מקום התרחשות:  Pandora 
 תקציב:  350 מיליון דולר (משוער)
 הכנסות:  2.310 מיליארד דולר (29 במרץ 2023)
 הכנסות באתר מוג'ו:   avatar2
 פרסים:  פרס אוסקר לאפקטים הטובים ביותר (Joe Letteri, ריצ'רד ביינהאם, Eric Saindon, Daniel Barrett) 
 סרט קודם:  אווטאר (2009)
 סרט הבא:  אווטאר: אש ואפר 
 אתר רשמי
 דף הסרט ב־IMDb
 
אווטאר: דרכם של המים (באנגלית: Avatar: The Way of Water) הוא סרט מדע בדיוני תלת-ממדי אמריקאי, שובר קופות משנת 2022, המהווה סרט המשך ל"אווטאר" (2009). את הסרט, כמו את קודמו, ביים ג'יימס קמרון ומככבים בו השחקנים סאם וורת'ינגטון, זואי סלדנה, סיגורני ויבר, סטיבן לאנג וג'ואל מור, כמעט כולם בתפקידם המקורי שבעולם הפנטזיה של כוכב פנדורה.
הסרט יצא לבתי הקולנוע ברחבי העולם ב-14 בדצמבר 2022, ובצפון אמריקה – יומיים לאחר מכן, ב-16 בדצמבר.
המבקרים שיבחו את האפקטים החזותיים והשאיפה הטכנית שלו, תוך שהם גם שיבחו את הבימוי, הופעות השחקנים וקטעי הפעולה, אך מתחו ביקורת על הנרטיב ה"דק" שלו והאורך שלו (3 שעות). מכון הסרטים האמריקאי כינה את הסרט אחד מעשרת הסרטים הטובים ביותר של שנת 2022 והוא קיבל מועמדויות לסרט הדרמה טוב ביותר והבמאי הטוב ביותר בטקס פרסי גלובוס הזהב ה-80.
עם תקציב של בין 250 ל-460 מיליון דולר אמריקאי זהו אחד מהסרטים היקרים בהיסטוריה של הקולנוע. הסרט הכניס בסוף השבוע הראשון שלו 434.5 מיליון דולר ברחבי העולם, והוא מדורג במקום ה-11 ברשימת הסרטים עם הפתיחה המכניסה ביותר בהיסטוריה ובמקום השלישי מבין הסרטים שיצאו לאחר פרוץ מגפת הקורונה. ב-22 בינואר 2023, הסרט עבר את רף שני מיליארד הדולר, עם הכנסות של כ-2.024 מיליארד דולר, כאשר הוא נהיה לסרט השישי בהיסטוריה המגיע להישג זה (ללא התחשבות באינפלציה). נכון ל-13 בפברואר 2023, הסרט מדורג במקום השלישי בכל הזמנים, תוך שהוא עוקף את טיטניק, מלחמת הכוכבים: הכוח מתעורר ואת הנוקמים: מלחמת האינסוף.
רקע

12 שנים לאחר שחקר את פנדורה והצטרף לנאבי, ג'ייק סאלי הקים משפחה עם נייטירי בעודם תרים בעולם המתפתח של פנדורה, פוגשים גזעים חדשים של הנא'בי ואת בני שבט המטקאיינה שיודעים לצלול בחופשיות לזמן ממושך מתחת למים. אך הכל משתנה כאשר הקולונל מיילס קוואריץ' (שמסתבר שלפני שמת, שובט מחדש כאווטר) וחייליו פולשים שוב לפנדורה כדי להשלים את המלחמה שהתחילו. הסרט מתאר את קורות משפחת סאלי (ג'ייק, נייטירי וחמשת ילדיהם, אחד אנושי וארבעה נאבי), המרחקים שהם צריכים לעבור כדי להגן זה על זה, הקרבות שהם מקיימים כדי לשרוד בחיים, והטרגדיות הפוקדות את המשפחה. בניגוד לסרט הקודם, שהצדיק את המשימה בהתשלטות על משאב טבע יקר, הפעם נטען בסרט שיש להשתלט על הכוכב על-מנת לאכלסו בבני אדם, נוכח התדרדרות התנאים המאפשרים חיים בכוכב.
צוות שחקנים ודמויות > בני אדם

סטיבן לאנג - קולונל מיילס קוואריץ', ראש צוות הכרייה של האי, הנבל הראשי כמו בסרט הקודם. בסרט זה הוא הוחזר לחיים באמצעות גיבוי תודעתו לתוך גוף אווטאר נאבי.
ג'ובני ריביסי - פרקר סלפרידג', עוזרו של מיילס.
ג'ואל מור - ד"ר נורם ספילמן.
אידי פאלקו - גנרלית ארדמור.
דיליפ ראו - ד"ר מקס פאטל.
מישל יאו - ד"ר קרינה מוג.
ג'מיין קלמנט - ד"ר איאן גארווין, ביולוג ימי.
מאט ג'רלד - קורפורל (רב"ט) לייל וינפלייט, שכיר חרב הנלחם בנאבי.
ג'ק צ'מפיון - חוויאר סוקורו.
צוות שחקנים ודמויות > נאבי

סם וורת'ינגטון - קורפורל (רב"ט) ג'ייק סאלי.
זואי סלדנה - נייטירי, נסיכת שבט האומטקייה.
סיגורני ויבר - קירי, בתה של דוקטור גרייס אוגוסטין, שנולדה מהאווטאר של אוגוסטין שנמצא בקומה מאז הסרט הראשון.
סי-סי-אייץ' פאונדר - מו'אט, המנהיגה הרוחנית של שבט האומטקייה ואימה של נייטירי.
קליף קרטיס - מנהיג שבט הריף במטקיאנה.
ג'יימי פלאטרס - נטייאם, בנם הגדול של ג'ייק ונייטירי.
בריטן דלטון - לואק, בנם השני של ג'ייק ונייטירי.
טריניטי בליס - טוקטריי, בתם הצעירה של ג'ייק ונייטירי.
באייליי באס - צירייה.
פליפ ג'לג'ו - אונונג.
דוויין אוונס - רוטקסו.
קייט וינסלט, רונאל.
קלואי קולמן- לואק הצעיר.
הפקה > פיתוח

ב-2006 ג'יימס קמרון אמר כי אם אווטאר יצליח הוא ישקול להוציא שני סרטי המשך. ב-2010 אישר קמרון סופית כי לסרט יצאו שני סרטי המשך. סרטי ההמשך היו אמורים לצאת ב-2014 ו-2015 וקמרון תכנן לעבוד על שניהם בו זמנית. הוא אמר כי סרטי ההמשך ירחיבו את כוכב פנדורה כאשר הסרט השני יכלול יותר חלקים מיערות הגשם אך הוא צפוי להתמקד באוקיינוס של פנדורה. הוא התכוון להמשיך בטכניקת הצילום שאפיינה את הסרט הקודם לכידת תנועה וגם להשתמש בצוללות על מנת לצלם את הסצנות שמתחת למים. ב-2011 קמרון חשף כי הוא התחיל לעצב את המערכת האקולוגית של האוקיינוס של פנדורה ושאר העולמות שיכללו בסיפור. הוא טען כי אמנם הסרט השני ימשיך את קו העלילה של הסרט הראשון אך הוא יהיה פחות "קשוח" ויותר "מבדר". לאחר מכן אושר כי סרטי ההמשך יעקבו אחר דמויותיהם של ג'ייק וניטיירי מהסרט הראשון. בשנת 2011 קמרון הצהיר כי בכוונתו לצלם את סרטי ההמשך בקצב פריימים גבוה יותר מהתקן בתעשייה שעומד על 24 פריימרים לשנייה על מנת להגביר את תחושת המציאות בקרב הצופים.
בשנת 2013 קמרון הודיע כי סרטי ההמשך יצולמו בניו זילנד כאשר הצילומים יתחילו ב-2014. כתוצאה מכך נעשה הסכם עם ממשלת ניו זילנד שבמסגרתה תהיה לכל סרט לפחות הקרנת בכורה אחת במדינה ובנוסף בשני הסרטים יהיה שימוש בלפחות 500 מיליון דולר ניו זילנדי (410 מיליון דולר לפי ערך הדולר של שנת 2013).
בסופו של דבר תאריך שחרור המשוער לסרט עמד על דצמבר 2016 (במקום דצמבר 2014) ולכן כתוצאה מכך יציאת הסרט השלישי נדחתה ל-2017. קמרון אישר כי צפוי לצאת גם סרט רביעי בסדרה ושהוא ייצא ב-2018. ב-2015 קמרון הודיע כי הוא שוב דוחה את יציאת הסרט השני, הפעם לדצמבר 2017 ובעקבות כך באופן אוטומטי נדחו יציאתם של שני הסרטים הנוספים. בסופו של דבר הסרט השני יצא רק בדצמבר 2022 ובעקבות כך נדחו באופן אוטומטי כ שאר סרטי הדרה כאשר הסרט השלישי צפוי לצאת ב-2024 וכל שנתיים צפוי לצאת סרט נוסף. קמרון טען כי העיכובים מתרחשים בשל תהליך הכתיבה אותו כינה כ"עבודה מורכבת". חודש לאחר מכן פוקס שוב הודיעה על עיכוב ביציאת הסרט אך לא אמרה מתי הוא משוער לצאת. בפברואר 2016 נודע כי הפקת הסרט צפויה להתחיל באפריל. באפריל אותה שנה הודיעה קמרון כי גם יהיה סרט חמישי לאווטאר וכי הצילומים לכל ארבעת הסרטים יהיו בו זמנית. התקציב המשוער של כל ארבעת הסרטים ביחד עמד על מיליארד דולר. הצילומים לסרט בסופו של דבר התחילו באוגוסט 2017 והסתיימו נובמבר 2019.
לאחר מכן נחשף כי צוות הסרט יכלול אנשים חדשים ביניהם הצלם אסל קרפנטר שעבד עם קמרון על הסרטים שקרים אמיתיים וטיטאניק ואשריטה קאמת' שתשמש כהמנהלת האומנותית של כל ארבעת הסרטים. קירק קראק, מייסד חברת "Performance Freediving International" עבד עם השחקנים על קטעי הצלילה ועם שאר הצוות על כל הקטעים שהיו מתחת למים. בהמשך נחשף כי כמה מהיצורים שהופיעו בפארק "Avatar Flight of Passage" יופיעו גם בסרט.
בשנת 2019 החלו לצוץ שמועות לגבי השמות של סרטי ההמשך כולל השם "אווטאר: דרכם של המים". קמרון אמר כי השמות שהודלפו נשקלים כשמות עבור הסרטים אך לא בטוח שהם ישמשו אותו בסוף.
הפקה > צילום

צילומי הסרט החלו ב-15 באוגוסט 2017 לצילומים ראשוניים במנהטן ביץ' קליפורניה שהיה מקום הצילום הראשי של הסרט. כחודש לאחר מכן צילומי הסרט נכנסו לתוך שלב הצילומים הראשיים במקביל לסרט השלישי בסדרה. הצילומים עוכבו בשל העובדה כי סיגורני ויבר הייתה צריכה להצטלם במקביל לסדרה דוק מרטין.
ב-23 בנובמבר קמרון אמר כי צוות הסרט עבר מבחנים עם צוות השחקנים כדי לצלם סצנות מתחת למים וכי הם הצליחו לצלם את הסצנה הראשונה מתחת למים כבר ב-14 לחודש בהשתתפות שישה מתוך שבעת השחקנים הראשיים של הסרט. אם כי הוא אמר שהבדיקות יימשכו עד ינואר 2018. הסצנה שצולמה הייתה סצנת דיאלוג שכן כל שאר הסצנות מתחת למים צולמו בשימוש עם שפת הסימנים.
ב-30 באפריל 2018 נודע כי קייט וינסלט נשארו עוד כמה ימים של צילומים מתחת למים. באחד מהסצנות אותן צילמה וינסלט עצרה את נשימתה מתחת למים במשך 7 דקות ובכך שברה את השיא של טום קרוז בתור השחקנית שעצרה את נשימתה הכי הרבה זמן מתחת למים בצילומים של סרט. וינסלט אמרה כי צילומים אלו היו רק מחצית הסרט וכי אחריי שצילומים אלו יסתיימו הם יצלמו את חלק הלייב אקשן שצפוי להיות מצולם בניו זילנד במשך חצי שנה. הצוות שצילם את הסרט מתחת למים היה קרוי "צוות לכידת התנועה" זו מאחר שכל סצנות אלו צולמו בטכניקה של לכידת תנועה. ב-8 ביוני זואי סלדנה חשפה כי היא סיימה לצלם את כל הסצנות שלה גם עבור הסרט השני וגם עבור הסרט השלישי. הצילומים של צוות לכידת התנועה נמשכו על פי קמרון במשך 130 ימים. ב-14 בנובמבר 2018 הצהיר קמרון באופן רשמי כי הצילומים של צוות לכידת התנועה הסתיימו.
בפברואר 2019 נחשף כי צילומי הלייב אקשן של שני הסרטים יתחילו באביב הקרוב. צילומי הלייב אקשן נמשכו במשך חמישה חודשים והסתיימו בנובמבר 2019.
ב-17 במרץ 2020 נחשף כי צילומי הסרט השלישי הופסקו בשל מגפת הקורונה עד הודעה חדשה. בשל כל הוחלט כי שאר הפקת הסרט תיעשה בלוס אנג'לס. אם כי העבודה על הסביבה הווירטואלית של הסרט נמשכה וגם העבודה על האפקטים החזותיים. בתחילת מאי ממשלת ניו זילנד אישרה לצוות הצילום להמשיך את הצילומים במדינה. ב-1 ביוני קמרון ושאר צוות השחקנים והצילום הגיעו לניו זילנד להמשך הצילומים וכשבועיים לאחר מכן הם התחילו בעוד רשמי אחריי שהצוות שהה בבידוד. בספטמבר אותה שנה קמרון אישר שצילומי הלייב אקשן הושלמו וכי גם צילומי הסרט השלישי הושלמו כמעט לגמרי.
הפקה > אפקטים ויזואליים

ב-31 ביולי 2017 הוכרז כי חברת Wētā FX החלה לעבוד עם הפקת הסרט על סרטי ההמשך. הם חשפו כי הסרט יכלול הרבה סצנות מתחת למים עם צוות שחקנים שיבצע חלק מהסצנות מתחת למים כאשר הצילומים ישולבו עם סצנות שיצולמו מתחת למים ביחד עם סצנות שיהיה בהם שימוש בלכידת תנועה אך בטכניקות שלא היה בהם שימוש בסרט הקודם. למעשה צוות הסרט היה צריך לפתח טכניקה חדשה לצילום של לכידת תנועה טכניקה אשר לקח להם לפתח אותה שנה וחצי.
על העבודה מתחת למים דיבר קמרון בהרחבה כאשר אמר:
"זה מעולם לא נעשה בעבר וזה מאוד מסובך כי מערכת לכידת התנועה שלנו, כמו רוב מערכות לכידת התנועה, היא מה שהם מכנים בסיס אופטי, כלומר היא משתמשת בסימנים שמצולמים במאות מצלמות. הבעיה במים היא לא מתחת למים, אלא הממשק בין האוויר למים, שיוצר מראה נעה. המראה הנעה הזו משקפת את כל הנקודות והסימנים, ו... היא יוצרת אלפי מטרות שווא, אז היינו צריכים להבין איך לפתור את הבעיה הזאת, מה שעשינו... לקח לנו בערך שנה וחצי להבין איך אנחנו הולכים לעשות את זה".
בהמשך קמרון חשף כי יכול להיות שסרטי ההמשך יהיו בסגנון תלת מימד מבלי הצורך להרכיב משקפי תלת מימד אך מאוחר יותר חזר בו ואמר כי הוא לא חושב שתהיה טכנולוגיה מתאימה לזה.
הצלחה מסחרית וביקורות > הצלחה מסחרית

נכון ל-22 בדצמבר 2022 הסרט גרף 197.7 מיליון דולר בארצות הברית ובקנדה ועוד 463.9 מיליון דולר בשאר העולם. בשבוע הפתיחה שלו הוא גרף בכל העולם 441.7 מיליון דולר (מתוכם 134.1 מיליון דולר בארצות הברית וקנדה) מה שהופך אותו לסרט ה-11 שהכניס הכי הרבה כסף אי פעם בהיסטוריה בשבוע הפתיחה שלו והסרט השלישי שהכניס הכי הרבה כסף בשבוע הפתיחה שלו מאז פרוץ מגפת הקורונה. בפורמט IMAX הסרט הכניס 48.8 מיליון דולר ובכך הפך לסרט השני שהכניס הכי הרבה כסף בשבוע הפתיחה שלו בפורמט זה. נכון ל-22 בדצמבר הוא גם הסרט השמיני שהכניס הכי הרבה כסף בשנת 2022.
אם כי למרות שבוע הפתיחה החסר תקדים שלו הסרט הכניס פחות כסף מהתחזיות שאמרו כי הסרט יכניס בין 574 ל-803 מיליון דולר בשבוע הפתיחה בכל העולם ובין 145 ל-179 מיליון דולר בארצות הברית. אם כי בארצות הברית וקנדה שבוע פתיחה זה היה כמעט כפול משבוע הפתיחה של הסרט הקודם שגרף 77 מיליון דולר. בעקבות כך הוא מוקם ברשימת הסרטים המרוויחים ביותר באותו שבוע בארצות הברית ובקנדה.
נכון ל-18 בדצמבר המדינות בהן הסרט גרף הכי הרבה כסף הם הרפובליקה העממית של סין עם 56.8 מיליון דולר, דרום קוריאה עם 24.9 מיליון דולר, צרפת עם 21.7 מיליון דולר, גרמניה עם 19.4 מיליון דולר והודו עם 19.2 מיליון דולר.
הצלחה מסחרית וביקורות > ביקורות

באתר Rotten Tomatoes הסרט קיבל ציון של 78 נקודות מתוך 100 בהתבסס על 375 ביקורות וציון של 7.1 מתוך 10 בדירוג הגולשים. באתר Metacritic הסרט קיבל ציון של 68 נקודות מתוך 100 בהתבסס על 67 ביקורות.
הפצה

שמו הרשמי של הסרט, שהיה מוכר בשם הזמני "אווטאר 2", נמסר על ידי המפיק ג'ון לנדאו ב-27 באפריל 2022, במסגרת כנס "סינמה-קון" (Cinemacon) של ההתאחדות הלאומית של בעלי בתי הקולנוע (אנ'), שנערך בקולוסיאום בסיזרס פאלאס (אנ') שבלאס וגאס, נבאדה. במסגרת האירוע הוצג הלוגו הרשמי של הסרט, והוקרן קדימון-טיזר ראשון, אשר לא מיועד להפצה באינטרנט, אלא להקרנה בבתי קולנוע בלבד.
הסרט יצא לבתי הקולנוע ברחבי העולם ב-14 בדצמבר 2022, ובצפון אמריקה – יומיים אחר כך, ב-16 בדצמבר. לרגל יציאת הסרט, בספטמבר 2022 התקיימה ברחבי העולם הקרנה חוזרת רחבה של "אווטאר" משנת 2009.
ב-24 באוגוסט 2022 נחשף כי הסרט יופץ בהפצה מחודשת גם בישראל.
פרסים ומועמדויות

| פרס | קטגוריה | מועמד (ים) | תוצאה |
| --- | --- | --- | --- |
| פרס אוסקר | הסרט הטוב ביותר | אווטאר: דרכם של המים | מועמדות |
| פרס אוסקר | הסאונד הטוב ביותר | ג'וליאן הווארת', גוונדולין ייטס וויטל, דיק ברנשטיין, כריסטופר בויז, גארי סאמרס ומייקל הדג'ס | מועמדות |
| פרס אוסקר | עיצוב ההפקה הטוב ביותר | עיצוב הפקה: דילן קול ובן פרוקטר; עיצוב סט: ונסה קול | מועמדות |
| פרס אוסקר | האפקטים הטובים ביותר | ג'ו לטרי, ריצ'רד ביינהאם, אריק סינדון ודניאל בארט | זכייה |
| פרסי בחירת הילדים של ניקלודיאון | הסרט האהוב ביותר | אווטאר: דרכם של המים | מועמדות |
| פרסי האקדמיה האוסטרלית לאמנויות הקולנוע והטלוויזיה הבינלאומי | הסרט הטוב ביותר | אווטאר: דרכם של המים | זכייה |
| פרסי האקדמיה האוסטרלית לאמנויות הקולנוע והטלוויזיה הבינלאומי | הבימוי הטוב ביותר | ג'יימס קמרון | מועמדות |
| פרס סטלייט | הסרט הטוב ביותר – דרמה | אווטאר: דרכם של המים | מועמדות |
| פרס סטלייט | הבמאי הטוב ביותר | ג'יימס קמרון | זכייה |
| פרס סטלייט | הצילום הטוב ביותר | ראסל קרפנטר | מועמדות |
| פרס סטלייט | עיצוב ההפקה הטוב ביותר | דילן קול ובן פרוקטר | מועמדות |
| פרס סטלייט | הסאונד הטוב ביותר (עריכה ומיקס) | כריסטופר בויז, גוונדולין ייטס וויטל, דיק ברנשטיין, גארי סאמרס, מייקל | מועמדות |
| פרס סטלייט | האפקטים הוויזואליים הטובים ביותר | ג'ו לטרי, אריק סינדון, ריצ'רד ביינהאם ודניאל בארט | זכייה |
| פרסי הסרטים והטלוויזיה של MTV | הסרט הטוב ביותר | אווטאר: דרכם של המים | מועמדות |
| פרס סאטורן | סרט המדע הבדיוני הטוב ביותר | אווטאר: דרכם של המים | זכייה |
| פרס סאטורן | בימוי הסרט הטוב ביותר | ג'יימס קמרון | זכייה |
| פרס סאטורן | כתיבת הסרט הטובה ביותר | ג'יימס קמרון, ריק ג'אפה ואמנדה סילבר | זכייה |
| פרס סאטורן | השחקן הטוב ביותר בסרט | סם וורת'ינגטון | מועמדות |
| פרס סאטורן | השחקנית הטובה ביותר בסרט | זואי סלדנה | מועמדות |
| פרס סאטורן | שחקן המשנה הטוב ביותר בסרט | סטיבן לאנג | מועמדות |
| פרס סאטורן | השחקן/ית הצעיר/ה הטוב/ה ביותר בסרט | ג'ק צ'מפיון | מועמדות |
| פרס סאטורן | עריכת הסרט הטוב ביותר | סטיבן ריבקין, דוד ברנר, ג'ון רפואה וג'יימס קמרון | מועמדות |
| פרס סאטורן | המוזיקה הטובה ביותר בסרט | סיימון פרנגלן | מועמדות |
| פרס סאטורן | מעצב הפקת הסרטים הטוב ביותר | דילן קול ובן פרוקטור | מועמדות |
| פרס סאטורן | עיצוב תלבושות הסרט הטוב ביותר | בוב באק ודבורה סקוט | מועמדות |
| פרס סאטורן | האפקטים המיוחדים/ויזואליים הטובים ביותר בסרט | ג'ו לטרי, ריצ'רד ביינהאם, אריק סינדון, ודניאל בארט | זכייה |
הערות שוליים

1 2 3 4 5  Tartaglione, Nancy, and D'Alessandro, Aonthony (April 27, 2022). ‘Avatar 2’ Gets A Title, With 3D Teaser Trailer Shown At CinemaCon. Deadline Hollywood, retrieved December 28, 2022
↑  "Avatar: The Way of Water". Box Office Mojo. IMDb. Retrieved December 30, 2022
1 2 3   תגובה לקדימון טיזר של אווטאר 2, סרטון בערוץ "JoBlo Originals", באתר יוטיוב, 28 באפריל 2022
↑  Outlaw, Kofi (April 27, 2022). Avatar 2 Title Confirmed by Disney During CinemaCon 2022. Comicbook' retrieved April 28, 2022
↑  The Environmental Message in ‘Avatar: The Way of Water’, An Darach Forest Therapy (באנגלית בריטית)
↑  Hermanns, Grant (Novmber 30, 2019). Avatar 2 Announces End of 2019 Filming With BTS Photo!. CommingSoon, retrieved April 28, 2022
↑  Adams, Timothy (April 27, 2022). Avatar: The Way of Water Logo Revealed, Finally Abandons the Papyrus Font. Comicbook, retrieved April 28, 2022
↑  Patrick Hipes, ‘Avatar: The Way Of Water’, ‘Oppenheimer’, ‘Star Trek’ Series Lead Nominations For Genre-Focused Saturn Awards, Deadline, ‏2023-12-06 (באנגלית אמריקאית)
| ג'יימס קמרון |
| --- | --- | --- |
| סרטים שביים | שליחות קטלנית (1984) • שובו של הנוסע השמיני (1986) • המצולות (1989) • שליחות קטלנית 2: יום הדין (1991) • שקרים אמיתיים (1994) • טיטניק (1997) • אווטאר (2009) • אווטאר: דרכם של המים (2022) • אווטאר - אש ואפר (2024) |  |
| סרטים שהפיק | רמבו: משחק הדמים 2 (1985) • נקודת פריצה (1991) • ימים משונים (1995) • מלאך שחור (2000-2002) • סולאריס (2002) • פענוח יציאת מצרים (2006) • מערת הקבורה של ישו (2007) • סאנקטום (2011) • אליטה: מלאך קרב (2019) |  |
| --- | --- |
בקרת זהויות :  NKC: unn20231197865
טולסה קינג

| --- | --- |

 סוגה:  סרט מאפיה 
 יוצרים:  טיילור שרידן 
 כותבים:  טיילור שרידן, רג'ינה קוראדו, דייב פלאבוט, טראנס וינטר, Joseph Riccobene, סילבסטר סטאלון 
 בימוי:  אלן קלטר, קרייג זיסק, ג'ושוע מרסטון, דייוויד סמל, Lodge Kerrigan, Ben Semanoff, Guy Ferland, בן ריצ'רדסון, קווין דאולינג 
 שחקנים:  סילבסטר סטאלון  ג'ון סנטיאמפו  Patrick Ferraro  סקרלט רוז סטאלון  Juliette Jeffers  ג'ונתן ג'וס  Travis Quentin  ריצ'י קוסטר  Alessandro Garcia  Glen Gould  Anthony Patellis  פרנק גרילו  ניל מקדונו  רוני ג'ין בלווינס  ג'סטין הנרי  פרנק ווד  Mark Lawson  Steve Witting  Guy Nardulli  Justin Garcia-Pruneda  אנאבל סיורה  דומיניק לומברדוזי  וינסנט פיאצה  גארט הדלונד  מקס קסלה  מרטין סטאר  ג'יי ויל  אנדראה סבאג  McKenna Quigley Harrington  דיינה דלייני  Miles Mussenden  Dashiell Connery  Chris Caldovino  בארי קורבין  Stephanie Kurtzuba  טיפאני ת'ורנטון  מייקל ביץ'  Alan C. Peterson  דן בקאדהל 
 ארץ מקור:  ארצות הברית 
 מספר עונות:  2 
 מספר פרקים:  19 
 הפקה
 מפיקים בפועל:  טראנס וינטר, סילבסטר סטאלון, בוב יארי, טיילור שרידן, David Glasser, אלן קלטר 
 עורכים:  Harvey Rosenstock 
 צלמים:  ג'ון לינדלי 
 שידור
 רשת שידור:  פרמאונט+ 
 תקופת שידור מקורית:  13 בנובמבר 2022 – הווה 
 קישורים חיצוניים
 אתר רשמי
 דף התוכנית ב-IMDb
 
המלך של טולסה (באנגלית: Tulsa King) היא סדרת טלוויזיה אמריקאית של דרמת פשע שנוצרה על ידי טיילור שרידן עם טרנס ווינטר של חברת פרמאונט+. בסדרה מככב סילבסטר סטאלון, התפקיד הראשי הראשון שלו בסדרת טלוויזיה. סטאלון מגלם קאפו מאפיה שזה עתה יצא מהכלא ונשלח לטולסה, אוקלהומה, שם הוא מתחיל להקים ארגון פשע. הבכורה הייתה ב-13 בנובמבר 2022. בנובמבר 2022, הסדרה חודשה לעונה שנייה אשר תעלה לאוויר בתאריך ה-24 בספטמבר.
עלילה

דווייט "הגנרל" מנפרדי הוא קאפו מאפיה ניו יורקי שסיים זה עתה לרצות עונש מאסר של 25 שנה. עם השחרור, הבוס שלו שולח אותו לטולסה, אוקלהומה, כדי להקים שם "סניף" של המאפיה. מבלי להכיר אף אחד באזור, "הגנרל" מחפש צוות חדש שיעזור לבסס את האימפריה שלו.
צוות שחקנים > ראשי

סילבסטר סטאלון בתור דווייט "הגנרל" מנפרדי, קאפו במאפיית משפחת "אינברניצי" שמגיע לטולסה לאחר שריצה 25 שנות מאסר בגין רצח.
אנדריאה סאבאג' בתור סטייסי ביל, מושא האהבה של מנפרדי וסוכנת ATF בכירה
מרטין סטאר בתפקיד לורנס "בודהי" גייגרמן, סוחר מריחואנה שגויס על ידי מנפרדי לסייע במימון הסינדיקט שלו
ג'יי וויל בתור טייסון מיטשל, נהג מונית לשעבר שהופך לנהג של דווייט ולחבר הראשון בסינדיקט מנפרדי.
מקס קאסלה בתור ארמנד "מני" טרויסי, חייל לשעבר של משפחת אינברניצי שפתח חיים חדשים בטולסה בעבודה בחוות סוסים של משפחת פנריו, לאחר שהפר את הנדר שלו למשפחת אינברניצי. הוא מצטרף לצוות של מנפרדי לאחר שניסה להרוג אותו ללא הצלחה.
דומניק לומברדוצי בתפקיד דון צ'ארלס "צ'יקי" אינברניצי, הסגן של משפחת אינברניצי
וינסנט פיאצה בתור וינס אנטונאצ'י, הקאפו העליון של צ'יקי
AC פיטרסון בתור פיט "דה רוק" אינברניצי, הבוס החולה של משפחת אינברניצי
גארט הדלונד בתפקיד מיץ' קלר, כוכב אקס רודיאו, אסיר לשעבר ובעל בר נוכחי שהוא מקורב לסינדיקט מנפרדי
דנה דיליני בתור מרגרט דוורו, הבעלים של חוות הסוסים פנריו